Et vigtigt og ofte omdiskuteret punkt i en husorden er reglerne omkring støj. Mange udlejere vælger at lave et tidsrum for, hvornår der skal være ro i ejendommen. Støj er ikke kun musik og fester, men kan også være larmende boreværktøjer eller i nogle tilfælde brug af vaskemaskine eller tørretumbler. Typisk vil det derfor være beskrevet i husordenen, hvornår fester, høj musik, boreværktøjer m.m. ikke er tilladt i ejendommen. Det kan f.eks. være mellem 23.00-07.00 i hverdage og 00.00-08.00 i weekender eller lignende.